CELEX: 62021CN0025
Language: et
Date: 2021-01-15 00:00:00
Title: Kohtuasi C-25/21: Eelotsusetaotlus, mille on esitanud Juzgado de lo Mercantil n° 2 de Madrid (Hispaania) 15. jaanuaril 2021 – ZA, AZ, BX, CV, DU ja ET versus Repsol Comercial de Productos Petrolíferos S.A.

17.5.2021   
            
            
               ET
            
            
               Euroopa Liidu Teataja
            
            
               C 189/5
            
         
      Eelotsusetaotlus, mille on esitanud Juzgado de lo Mercantil no 2 de Madrid (Hispaania) 15. jaanuaril 2021 – ZA, AZ, BX, CV, DU ja ET versus Repsol Comercial de Productos Petrolíferos S.A.
      (Kohtuasi C-25/21)
      (2021/C 189/07)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado de lo Mercantil no 2 de Madrid
      
         Põhikohtuasja pooled
      
      
         Hagejad: ZA, AZ, BX, CV, DU ja ET
      
         Kostja: Repsol Comercial de Productos Petrolíferos S.A.
      
         Eelotsuse küsimused
      
      
                  1.
               
               
                  Kas juhul, kui hageja tõendab, et tema ainuõigusliku tarnimise ja kaubamärgi esindamise lepingusuhe (komisjoni- või lõppmüügi korras allahindlusega baas-edasimüügihindadega) REPSOLiga kuulub riigi konkurentsiasutuse analüüsitud territoriaalsesse ja ajalisse ulatusse, tuleb asuda seisukohale, et Tribunal de Defensa de la Competencia (konkurentsikaitsekohus) 11. juuli 2001. aasta otsus (menetlus nr 490/00 REPSOL) ja/või Comisión Nacional de la Competencia (riiklik konkurentsikomisjon) 30. juuli 2009. aasta otsus (menetlus nr 652/07 REPSOL/CEPSA/BP) mõjutab lepingusuhet, kuna nende otsuste alusel on määruse (EÜ) nr 1/2003 (1)
                     artikli 2 tingimused rikkumisega seotud tõendamiskoormise osas täidetud?
                  
               
            
                  2.
               
               
                  Kui vastus eelmisele küsimusele on jaatav ja konkreetsel juhul on tõendatud, et Tribunal de Defensa de la Competencia (konkurentsikaitsekohus) 11. juuli 2001. aasta otsus (menetlus nr 490/00 REPSOL) ja/või Comisión Nacional de la Competencia (riiklik konkurentsikomisjon) 30. juuli 2009. aasta otsus (menetlus nr 652/07 REPSOL/CEPSA/BP) mõjutab lepingusuhet, siis kas seetõttu tuleb ELTL artikli 101 lõike 2 kohaselt leping tunnistada algusest peale tühiseks?
                  
               
            
         (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (ELT 2003, L 1, lk 1; ELT eriväljaanne 08/02, lk 205).